31997R0738
L 108/47
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 738/97 НА КОМИСИЯТА
от 24 април 1997 година
относно временна дерогация от Регламент (ЕО) № 1445/95 относно правила за прилагане на режима на вносни и износни лицензии в сектора на говеждото и телешкото месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 805/68 на Съвета от 27 юни 1968 г. относно общата организация на пазара на говеждо и телешко месо (1), последно изменен с Регламент (ЕИО) № 2222/96 (2), и по-специално членове 9 и 13 от него,
като има предвид, че член 10, параграф 1 от Регламент (ЕО) № 1445/95 на Комисията от 26 юни 1995 г. относно правила за прилагане на режима за вносни и износни лицензии в сектора на говеждото и телешкото месо и за отмяна на Регламент (EИО) № 2377/80 (3), последно изменен с Регламент (ЕО) № 266/97 (4), предвижда, че износните лицензии трябва да бъдат издавани на петия работен ден след деня на подаване на заявлението, при условие че не се вземат никакви специални мерки в този срок от страна на Комисията;
като има предвид, че поради малкия брой лицензии, налични до 30 юни 1997 г. и дните през първата десетдневка на месец май 1997 г., за които е предвидено публикуване в Официален вестник, става ясно, че въпросният срок за размисъл от пет дни е прекалено кратък, за да се гарантира добро управление на пазара, и че е необходимо той временно да се удължи на шест дни;
като има предвид, че предвидените мерки в настоящия регламент са в съответствие със становището на Управителния комитет по говеждо и телешко месо,
ПРИЕ НАСТОЯЩИЯ РЕГЛАМЕНТ:
Член 1
Чрез дерогация от разпоредбите на член 10, параграф 1 от Регламент (ЕО) № 1445/95, заявленията за издаване на лицензии, подадени в периода от 28 април до 7 май 1997 г., се удовлетворяват на шестия работен ден след деня на подаване на заявлението, при условие че в този срок от страна на Комисията не бъде взета нито една от специалните мерки, посочени в параграф 2 от посочения по-горе член.
Член 2
Настоящият регламент влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 24 април 1997 година.